《澄江八景 其八 淮甸晴眺》
元代·俞远

广陵南尽是长川，山隔川流不隔烟。一骑看花来阙下，千帆转叶上天边。

沤波雁碛刍荛合，豚阱鸡埘井络悬。我住孤城愁偪仄，定来钓弋过残年。

作者简介：常州江阴人，字之近，号空谷山人。好读书，隐居教授，笃行古道，里中多化之。元末兵乱，所过残毁。远乃筑土为室，啸歌其中。有《豆亭集》。